**ŠTUDENTSKÁ VÝMENA - ČÍNA**

Naša škola v tomto školskom roku privítala na svojej pôde veľmi vzácnu návštevu z ďalekej a pre nás exotickej Číny. Na pozvanie miestneho pána starostu Mariána Murína k nám pricestovali štyria „zástupcovia“, ktorí našich žiakov ochotne zasväcovali do tajov čínskej kaligrafie, čínskeho bojového umenia – kungfu a mnohých iných zaujímavostí. Tiež sa veľmi živo zaujímali o našu kultúru, zvyky a krajinu. Ich záujmom bolo nadviazať kontakt s našou školou, našimi žiakmi a pedagogickým zborom.

Čínska strana prejavila silný záujem o nadviazanie spolupráce formou študentských výmen. Jedna takáto výmena sa uskutoční už v tomto školskom roku – v dňoch od **24.apríla – do 1.mája 2017**. Do tejto výmeny boli z našej strany vybraní **12 žiaci**,  **traja pedagógovia** a**pán kaplán**. Žiaci, ktorí pocestujú do Číny, si svoju účasť zaslúžili vzornou reprezentáciou našej školy na rozličných podujatiach, zapájaním sa do školských projektov a výbornými výchovno-vzdelávacími výsledkami.

Táto študentská výmena sa uskutoční najmä **vďaka pánovi starostovi,** **Mariánovi Murínovi**, ktorý nás kontaktoval s čínskou stranou.